Мектепке дейінгі тәрбие мен оқытудың үлгілік оқу жоспарының және
Мектепке дейінгі тәрбие мен оқытудың үлгілік оқу бағдарламасының негізінде 2026-2027 оқу жылына арналған
ұйымдастырылған іс-әрекеттің перспективалық жоспары


Мектепке дейінгі ұйым (білім беру ұйымының атауы) Жекеменшік 
     Мейірім балабақшасы
Топ: ересек топ Құлыншақ
Балалардың жасы: 4 жастағы балалар
Қандай кезеңге жасалды (айды, жылды көрсету): желтоқсан, 2026-2027 оқу жылы

	Айы
	Ұйымдастырылған іс-әрекет
	Ұйымдастырылған іс-әрекеттің міндеттері

	Желтоқсан
	Дене тәрбиесі
	Сапқа тұру, сап түзеу, сапқа қайта тұру. Бір-бірден сапқа тұру, бір-бірінің жанына сапқа және шеңберге тұру. Екеуден, үшеуден бірінің артынан бірі қатарға тұру, бағыт бойынша түзелу.
Негізгі қимылдар.
Жүру: өкшемен, аяқтың сыртқы қырымен, адымдап, жан-жаққа қосалқы қадаммен (оңға және солға), сапта бір-бірден жүру, жүруді жүгірумен, секірумен алмастырып, бағытты және қарқынды өзгертіп жүру, қол мен аяқ қимылдарын үйлестіру.
Тепе-теңдікті сақтау: сызықтардың арасымен (арақашықтығы 15 сантиметр) жүру, сызықтардың, арқанның, тақтайдың, гимнастикалық скамейканың, бөрененің бойымен жүру, қолды екі жаққа созып, заттардан аттап өту, бұрылу; қырлы, көлбеу тақтай бойымен (ені 2 сантиметр, биіктігі 30-35 сантиметр) жүру.
Жүгіру: аяқтың ұшымен, тізені жоғары көтеріп, адымдап жүгіру, сапта бір-бірден, шеңбер бойымен, "жыланша", шашырап жүгіру; түрлі тапсырмаларды орындай отырып, орташа жылдамдықпен жүруді кезектестіре отырып, 40–50 метрге жүгіру.
Еңбектеу, өрмелеу: 10 метрге дейінгі қашықтықта заттардың арасымен тура бағыт бойынша, көлбеу тақтай бойымен төрттағандап еңбектеу; етпетімен жатып, гимнастикалық скамейка бойымен қолдарымен тартылып, алға қарай еңбектеу; гимнастикалық қабырғаға жоғары-төмен ауыспалы қадаммен өрмелеу.
Секіру: бір орында тұрып, қос аяқпен секіру, 2–3 метр қашықтыққа алға ұмтылып қос аяқпен секіру, бір орында тұрып, оңға, солға бұрылып секіру.
Лақтыру, домалату, қағып алу: заттардың арасымен доптарды бір-біріне домалату; заттарды қашықтыққа лақтыру (3,5–6,5 метрден кем емес), 1,5 метр қашықтықта тігінен қойылған (нысана ортасының биіктігі 1,5 метр) нысанаға лақтыру; допты бір-біріне төменнен және бастан асыра лақтыру (1,5 метр қашықтықта), қағып алу; допты кедергілер арқылы бастан асыра екі қолымен лақтыру.
Ырғақтық жаттығулар. Таныс, бұрын үйренген жаттығуларды және қимылдарды музыкамен сүйемелдеу арқылы орындау.
Жалпы дамытушы жаттығулар.
Кеудеге арналған жаттығулар.
Екі қолды белге қойып, оңға-солға бұрылу (жылдам және бір қалыпты). Оңға, солға еңкею, шалқаю. Тұрған қалыпта екі аяқ бірге (алшақ), алға еңкейіп, қолдың саусақтарын аяқтың ұшына жеткізіп, заттарды қою және жоғары көтеру. Тізерлеп отырып, допты өзінен айналдыра домалату. Бір аяқты жоғары көтеріп, жоғары көтерілген аяқтың астынан затты бір қолдан екінші қолға беру. Отырған қалыпта екі аяқты жоғары көтеру, бүгу және жазу, төмен түсіру. Екі аяқты айқастырып, отыру және тұру. Тізерлеп тұрып, алға еңкею және артқа шалқаю, екі аяқты кезек бүгу және жазу, көтеру және түсіру. Қолына зат ұстап, шалқасынан жатып, қолды созу және осы қалыпта етпетінен бұрылып жату. Етпетінен жатқан қалыпта иықтарын, басын, қолдарын алға созып көтеру.
Спорттық жаттығулар.
Шанамен сырғанау: төбешіктен сырғанау; бір-бірін сырғанату, шанамен төбешікке көтерілу, төбешіктен түскенде тежеу. Мұз жолмен өз бетінше сырғанау.
Шаңғымен жүру: шаңғымен бірінің артынан бірі жүру; ересектердің көмегімен шаңғыны киіп, шешу.
Қимылды ойындар.
Қимылды ойындарға қызығушылықты дамыту. Таныс ойындарды ұйымдастыруда бастамашылдық, дербестік танытуға баулу. Ойындарда физикалық қасиеттерді (жылдамдық, күш, шыдамдылық, икемділік, ептілік) дамыту. Қимылды ойындарда жетекші рөлді орындауға үйрету, ойын ережелерін саналы түрде сақтауға баулу. Доптармен, секіргіштермен, құрсаулармен ойындарда балалардың белсенділігін дамыту.
Дербес қимыл белсенділігі.
Балалардың доптармен, қозғалатын ойыншықтармен, құрсаулармен ойындарын қолдау, дене шынықтыру құралдарын, спорттық және қимылды ойындарға арналған атрибуттарды пайдалануға ынталандыру. Балаларды педагогпен бірге жаттығуларды орындауға, қимылды ойындарға қатысуға тарту. Балалардың жас және жеке ерекшеліктерін ескере отырып, ағзаға түсетін салмақты реттеу. Ауа-райының жағдайларын ескеріп, таза ауада балалардың қимылдарды орындауы үшін жағдайлар жасау.
Салауатты өмір салтын қалыптастыру.
Тамақтану тәртібін сақтаудың және көгөністер мен жемістердің, дәрумендердің адам ағзасына пайдасы туралы түсінік беру.
Мәдени-гигеналық дағдыларды жетілдіру.
Балаларды ұқыптылыққа, тазалыққа, өзінің сыртқы келбетін қадағалауды әдетке айналдыруға баулу. Тамақтанар алдында, дәретханаға барғаннан кейін, ластанған кезде қолды өз бетінше сабынмен жууға, тісін тазалауға үйрету. Тарақты, қол орамалды пайдалана білуді бекіту.
Өзіне-өзі қызмет көрсету дағдылары.
Өзіне-өзі қызмет көрсету дағдыларын: өз бетінше киіну мен шешінуді, тісін тазалауды жетілдіру. Киімдерді жинау, ілу, ересектің көмегімен оларды
тазалау, құрғату. Бейнелеу әрекетінен соң құтыларды, қылқаламдарды жуу, үстелді сүрту.
Сауықтыру-шынықтыру шаралары.
Шынықтырудың барлық түрлерін, жалпы және жергілікті су шараларын жүргізу: әрбір тамақтанғаннан кейін ауызды шаю. Жалпақ табандылықтың алдын-алу үшін түрлі жолдармен жалаң аяқ жүру. Қимылдауға ыңғайлы, жеңіл киіммен желдетілген бөлмеде дене жаттығуларын орындау. Тыныс алу жолдарын шынықтыру. 

	
	Жүзу
	Жүзу: суға түсу, суда ойнау; суда отырып, аяқтарын жоғары және төмен көтеріп қимылдар орындау; иекке дейін суда отыру, судан шығу; бетін суға малу; еркін әдіспен жүзуге талпыну.

	
	Тіл дамыту және көркем әдебиет
	- ересектермен және балалармен еркін қарым-қатынас жасау дағдыларын
қалыптастыру;
- балаларды өздігінен сипаттау және баяндау әңгімелерін құруға баулу;
- баланың айналасындағы өзін қоршаған ортадан тыс заттар мен құбылыстар туралы ақпараттарды алуында оның қажеттіліктерін қанағаттандыру, оларды
құрдастарымен талқылау;
- балаларға жастарына сәйкес тыңдауға, сахналауға, тәрбиелік мәні бар әдеби шығармаларды ұсыну.
Тілдік дамытушы орта.
Айналасындағы өзін қоршаған ортадан тыс заттар мен құбылыстар, оқиғалар туралы ақпараттарды алуға және оларды талқылауға мүмкіндік беру.
Сөйлеудің дыбыстық мәдениеті.
Сөйлеу қарқынын өзгертуді бекіту: ақырын, жылдам сөйлеуді меңгерту үшін тақпақтар мен жаңылтпаштар айтқызу. Дикция бойынша жұмысты жалғастыру: сөздер мен сөз тіркестерінің дұрыс айтылуын жақсарту.
Сөздік қор.
Баланың сөздік қорын айналасындағы өзін қоршаған ортадан тыс заттар мен құбылыстардың атауларымен кеңейту, аталған заттардың қолданылу аясы туралы балалармен талқылау.
Тілдің грамматикалық құрылымы.
Сөйлемдегі сөздерді байланыстыруға, көмекші сөздерді дұрыс қолдануға үйрету, зат есімдерді жекеше және көпше түрде, сан есімдерді ретімен атауға, оларды зат есімдермен септіктерде, жекеше және көпше түрде, зат есімдерді сын есімдермен байланыстыруға үйрету..
Байланыстырып сөйлеу.
Диалогтік сөйлеуді жетілдіру: әңгімеге қатысуға баулу, диалогке қатысушы үшін түсінікті сұрақтар қоюға және қойылған сұрақтарға дұрыс, толық жауап беруге баулу.

	
	
	- Қазақстан халқының мәдениетімен, салт-дәстүрлерімен таныстыру арқылы түрлі балалар әрекетінде балалардың ауызша сөйлеуін дамыту;
- баланың айналасындағы өзін қоршаған ортадан тыс заттар мен құбылыстар туралы ақпараттарды алуында оның қажеттіліктерін қанағаттандыру, оларды құрдастарымен талқылау;
- балаларға жастарына сәйкес тыңдауға, сахналауға, тәрбиелік мәні бар әдеби шығармаларды ұсыну;
- балалар әдебиетіне, театр әлеміне қызығушылықты дамыту.
Тыңдалған шығарманың мазмұнын қайталап айтуға, қысқа өлеңдерді, санамақтарды жатқа айтуға, шығарма мазмұны мен сипатына сәйкес тақпақтарды, өлеңдерді жаттауда түрлі интонацияларды, үзілістерді, логикалық екпінді қолданып, оларды есте сақтауға, шығарма мазмұнын дұрыс қабылдауға, кейіпкерлеріне жанашырлық танытуға баулу.

	
	Қазақ тілі
	- ересектермен және балалармен еркін қарым-қатынас жасау дағдыларын
қалыптастыру;
- Қазақстан халқының мәдениетімен, салт-дәстүрлерімен таныстыру арқылы түрлі балалар әрекетінде балалардың ауызша сөйлеуін дамыту;
- баланың айналасындағы өзін қоршаған ортадан тыс заттар мен құбылыстар туралы ақпараттарды алуында оның қажеттіліктерін қанағаттандыру, оларды
құрдастарымен талқылау;
- балалар әдебиетіне, театр әлеміне қызығушылықты дамыту.
Айналасындағы өзін қоршаған ортадан тыс заттар мен құбылыстар, оқиғалар туралы ақпараттарды алуға және оларды талқылауға мүмкіндік беру.
Сөйлеудің дыбыстық мәдениеті.
Артикуляциялық және дауыс аппаратын, сөйлеуде тыныс алуды, фонематикалық естуді, анық және қалыпты қарқынмен сөйлей білуді дамыту.
Сөздік қор.
Қоршаған ортадағы заттар мен өсімдіктердің, жануарлардың, құстардың, табиғат құбылыстарының, тұрмыстық заттардың атауларын білдіретін сөздерді түсіну және атау дағдыларын қалыптастыру.
Шағын өлеңдер, санамақтар, жаңылтпаштар, тақпақтар жаттату, жұмбақтар шешкізу. Шығарманы жеткізуде оның мазмұны мен сипатына сәйкес түрлі интонацияларды, үзілістерді, логикалық екпінді қолданып, мәнерлеп айтуға баулу.
Тілдің грамматикалық құрылымы.
Сөздерді жіктеп, тәуелдеп, септеп қолдана білуге үйрету. Етістіктің болымсыз түрін немесе есім сөздермен қолданылатын «емес» шылауын қолдана білуге үйрету, үлгі бойынша жай, жайылма сөйлемдер құра білуге үйрету. Өз ойын жай және жайылма сөйлемдермен жеткізуге мүмкіндік беру.
Байланыстырып сөйлеу.
Қарым-қатынас барысында балаларды қойылған сұрақтардың сипатына сәйкес хабарлы, лепті, бұйрықты сөйлемдермен жауап беруге, өзі мен құрдастарының жауабындағы қателіктерді және жауаптың дұрыстығын ажырата білуге және дұрыс жауабын ұсынуға, бір-біріне неге, не үшін деген зерттеу сипатындағы сұрақтарды қоюға, бір-бірімен еркін диалог құруға, еркін талқылауға мүмкіндік беру.

	
	Математика негіздері
	Жиын.
Балаларға әртүрлі түстегі (көрпе қиындылары), өлшемдегі (биіктігі әртүрлі шыршалар; ұзындығы әртүрлі шұлықтар; жуандығы әртүрлі моншақтарға арналған жіптер) заттардан (киім, жаңа жылдық сыйлықтар) тұратын жиын туралы түсінік беру, осы заттарды салыстыру, заттарды жұппен қою арқылы оларды санамай-ақ тең немесе тең еместігін анықтай білу (жұп киім – сыңар киім; сыйлықтарды тең бөлу (заттардың екі тобы)).
Сан, санау.
5-ке дейін реттік санау дағдыларын дамыту, сандарды реті бойынша атауға, қорытынды санды және реттік сан есімдерді атауға, «қанша?», «нешінші?», «барлығы қанша?» сұрақтарына жауап беруге үйрету («Қаптағы сыйлықтар»).
Екі қатарда орналасқан заттар тобын салыстыруды үйрету, теңдік және теңсіздік туралы ұғымдарды қалыптастыру (шыршадағы ойыншықтар).
5 көлемінде тура және кері санауға жаттықтыру.
Шама.
Заттар шамасы бойынша әртүрлі болатындығы жайлы түсінік беру. Заттарды салыстыру, шаманы салыстыру кезінде үстіне қою тәсілін (ұзын, қысқа шұлықтар) және қасына қою тәсілін (биік, аласа шыршалар) қолдану.
Геометриялық фигуралар.
Балаларды геометриялық фигураларды (дөңгелек, шаршы, үшбұрыш, тіктөртбұрыш: «Құрақ көрпе») танып, атай білуге үйрету; геометриялық фигуралардың (тіктөртбұрыш, шаршы) пішінін көру және сипап сезу арқылы зерттеуге үйрету; сөйлеуде сын есімдерді қолданып, салыстыру нәтижелерін атау (ұзынырақ-қысқарақ (шұлықтар), биігірек-аласарақ (шыршалар)).
Кеңістікті бағдарлау.
Ойындарда кеңістік бағыттарын өзіне қатысты анықтау, заттарды оң қолмен солдан оңға қарай орналастыру (жаңа жылдық ойыншықтар топтарын салыстыру бойынша тапсырмаларды орындау); заттардың өзіне қатысты орналасуын сөздермен белгілеу (менің алдымда үстел, менің оң жағымда терезе, сол жағымда орындық, артымда ойыншықтар).
Уақытты бағдарлау.
Тәулік бөліктері (таңертең, күндіз, кеш, түн (қыста күн қысқа, ерте қараңғы түседі)), олардың сипаттамалық ерекшеліктері мен реттіліктері туралы түсініктерін кеңейту. 

	
	Қоршаған әлеммен таныстыру
	Бала, оның отбасы, үйі
Өзін ересек адам ретінде қабылдауға, өз пікірін білдіруге, келісімін көрсетуге үйрету. Өзінің аты-жөнін, тегін, жасын, жынысын атай білу дағдыларын бекіту, өзіне деген сенімділігін тәрбиелеу.
Отбасының үлкен және кіші мүшелеріне құрметпен, қамқорлықпен қарауға тәрбиелеу, отбасылық дәстүрлерді бағалауға баулу.
Заттық әлем
Балаларды заттық әлеммен танысуға және онымен өзара әрекеттесуге ынталандыру. Қоршаған заттар, олардың қасиеттері мен мақсаты туралы білімдерін қалыптастыру.
Көлік және байланыс құралдары
Көлік түрлерін (әуе, су, жерүсті) ажырата білу. Мақсатына қарай көлік түрлерін: өрт сөндіру машинасы, жедел жәрдем көлігі, жүк тиегішті ажырату.
Еңбекке баулу
Еңбекке және берілген тапсырмаға оң көзқараспен, жауапкершілікпен қарауға тәрбиелеу: бастаған ісін соңына дейін жеткізе білуге үйрету. Топ бөлмесі мен ойын алаңын таза ұстауға, тәрбиешіге көмектесуге ынта білдіру. Қолынан келетін жұмысты орындау: бөлме өсімдіктеріне күтім жасау.
Ата-аналарының және басқа да ересектердің мамандықтарына қызығушылық таныту, еңбектің маңызын түсіну. Нанға және азық-түлік өнімдеріне ұқыпты қарауға тәрбиелеу.
Адамгершілік және патриоттық тәрбие
Моральдық нормаларды сақтау және бұзу жағдайларына өз көзқарасын білдіруге үйрету: өзара көмек көрсету, мақұлдау, әділдік таныту, құрдасының өтінішіне жол беру, бірге және тату ойнау, ойыншықтармен бөлісу.
Балаларды қарапайымдылыққа, қайырымдылыққа, мейірімділікке, әділдік сезіміне тәрбиелеу; үлкендерді құрметтеуге, кішілерге көмек көрсетуге үйрету; ренжіткені үшін кешірім сұрай білуге баулу; ұлттық ойындарға қатысуға ынталандыру.
Менің Отаным – Қазақстан
Мемлекеттік мерекелерге қатысу. Мемлекеттік рәміздерге (Ту, Елтаңба, Әнұран) құрметпен қарауға тәрбиелеу. Астана қаласы, туған өлке туралы түсініктерін дамыту.
Жолда жүру ережелері
Көлік түрлері, бағдаршам белгілері туралы білімдерін қалыптастыру. Көшеде, жаяу жүргіншілер өткелінде өзін-өзі ұстау ережелерін сақтау дағдыларын дамыту және оларды сюжетті-рөлдік ойындар барысында қолдануға үйрету.
Табиғатпен таныстыру
Ауа райы құбылыстары (қар, аяз – қыс мезгіліне тән маусымдық табиғат құбылыстары) туралы түсініктерін кеңейту.
Бақылау күнтізбесінде ауа райының жағдайын анықтау және белгілеу, ауа райына сәйкес киіну дағдыларын қалыптастыру (қыстың басында).
Қарапайым себеп-салдарлық байланыстарды анықтау: қар – жауын-шашын; қардың жерде жатуының себебі – күннің суықтығы, аяз; ағаштардың жапырақсыз, қатып тұруының себебі – суықтың болуы; жыл құстарының болмауының себебі – қоректің азаюы және суықтың түсуі.
Өсімдіктер әлемі
Өсімдіктер және оларға күтім жасау (жерді қопсыту, суару, жапырақтардың шаңын сүрту) туралы түсініктерін кеңейту. Бөлме өсімдіктеріне және табиғат бұрышындағы жануарларға (аквариумдағы балықтарға) күтім жасау ережелерін сақтай білуге үйрету.
Жануарлар әлемі
Жабайы жануарлар, олардың сыртқы түрі, тіршілік ету ортасы, қозғалысы, қоректенуі және қоршаған ортаға бейімделуі (қысқы ұйқыға кетуі, сыртқы түсінің өзгеруі) туралы түсініктерін кеңейту.
Бақылау барысында жануарлар тіршілігінің маусымдық өзгерістермен байланысын салыстыру: қыста қыстап қалатын құстар адамның қасында тіршілік етіп, қыстан шығады; жануарлар қысқы ұйқыға кетеді; жыртқыштар аң аулайды; кейбір жануарлардың жүнінің түсі өзгереді; қорек қорын пайдаланады. Жануарлардың қоршаған ортаға бейімделу тәсілдерін (қорек, мекендейтін орта) анықтау.
Қыстап қалатын құстар туралы түсініктерін кеңейту.
Балалардың жалпы қабылданған мінез-құлық ережелері мен нормаларын, қауіпсіздік ережелерін меңгеруі
Балаларды қоршаған ортада және табиғатта өзін-өзі ұстау ережелерін сақтауға үйрету, ойын кезінде, ойын жабдықтарын пайдалану барысында өзінің қауіпсіздігін қамтамасыз ету дағдыларын қалыптастыру.
Қоғамдық орындарда және қоғамдық көлікте өзін-өзі ұстау ережелерін сақтау. Амандасу, қоштасу, ересектерді аты және әкесінің аты бойынша атау, өтінішін сыпайы түрде білдіру, алғыс айту дағдыларын қалыптастыру.
Жануарлар мен өсімдіктерге ұқыпты қарауға тәрбиелеу (қыстап қалатын құстарды қоректендіру). Қоқысты шашпауға, қоршаған ортаны таза ұстауға үйрету, экологиялық білімдерін іс жүзінде қолдануға баулу.
Өз өмірінің қауіпсіздігінің қарапайым дағдыларын меңгеру (электр құралдарынан сақ болу, өз бетінше от жақпау, сіріңкемен ойнамау, терезенің алдына шықпау, баспалдаққа көтерілгенде және түскенде таяныштан ұстау).

	
	Сурет салу
	- түрлі балалар әрекетінде балалардың көркем-шығармашылық қабілеттерін, дербестігін, белсенділігін дамыту;
- өнер түрлері туралы ұғымдарды кеңейту, заттарды қарау және қолмен ұстап зерттеуді дамыту.
Дөңгелек, сопақ, шаршы, үшбұрыш пішіндегі қазақ оюларының элементтерін: «құс қанаты», «бүршік», «қызғалдақ», «қошқар мүйіз», «қой ізі», «құс тұмсық», «бота мойын», «ботакөз», «ирек», «су» суретін салу, элементтердің орналасу ретін, олардың арасындағы қашықтықты сақтау.

	
	Мүсіндеу
	- өнер түрлері туралы ұғымдарды кеңейту, заттарды қарау және қолмен ұстап зерттеуді дамыту;
- өнер туындыларын қабылдау мен түсіну дағдыларын қалыптастыру;
- қоршаған ортадағы әсемдікті қабылдауға баулу, шығармашылық ойлау
мен қиялды дамыту.
Текшеден дөңгелек пішін, тікбұрыштан бұрыштарын бүктеу арқылы сопақша пішіндерді қиып алуға, бұл тәсілді жемістерді, көгөністерді, гүлдерді, оюларды қиюда қолдану.
Тар жолақтарды көлденеңінен қиюды, шаршының бұрыштарын қиюды үйрету.

	
	Жапсыру
	- өнер түрлері туралы ұғымдарды кеңейту, заттарды қарау және қолмен ұстап зерттеуді дамыту;
- өзінің және басқа балалардың жұмыстарын бағалау арқылы көркемэстетикалық талғамды дамыту.
Балалардың көлемді пішіндер мен қарапайым композицияларды мүсіндеуге қызығушылығын арттыру.

	
	Құрастыру
	- түрлі балалар әрекетінде балалардың көркем-шығармашылық қабілеттерін, дербестігін, белсенділігін дамыту;
- өнер түрлері туралы ұғымдарды кеңейту, заттарды қарау және қолмен ұстап зерттеуді дамыту;
- балаларды қауіпсіздікті сақтауға, ұқыптылыққа тәрбиелеу.
Құрылыс бөлшектеріне ұқыптылықпен қарау, ойнап болған соң оларды жинау және орнына қою, құрастыру барысында қауіпсіздік ережелерін сақтау. Ұжымдық құрастыруға қызығушылықты ояту, құрылыс жобасын бірлесіп ойластыру, құрдастар арасында міндеттерді бөлісу, түрлі құрылымдық тәсілдерді қолдану, командамен бірге нәтижеге қол жеткізу, дайын құрылысты талдау.

	
	Музыка
	- қазақ халқының ұлттық бейнелеу өнеріне баулу арқылы патриотизмге тәрбиелеу;
- балаларға тыңдауға, айтуға жастарына сәйкес, тәрбиелік мәні бар әндерді ұсыну.
Балалардың музыкаға деген қызығушылығын тудыру, оны тыңдауға ынталандыру, музыкалық шығармаларды эмоционалды қабылдауды дамыту.
Музыка тыңдау.
Музыканы тыңдау мәдениетін сақтау (музыкалық шығармаларды алаңдамай соңына дейін тыңдау).
Д. Ботбаев «Қыс әні»; С. Мұхамеджанов «Бүгін қай күн?»; Антонио Вивальди «Қыс» (үзінді); Б. Дәлденбаев «Қош келдің, Аяз ата».
Ән айту.
Балаларды мәнерлеп ән айтуға үйрету, әнді созып, қимылдармен үйлестіріп айтуды қалыптастыру (ре-си бірінші октава шегінде). Қысқа музыкалық фразалар арасында тыныс алуды дамыту. 
Қ. Шілдебаев «Қыс»; С.Қалиев, Д.Омаров «Елтаңбасы елімнің»; Б. Бейсенова «Жаңа жыл»; Л. Хамиди «Шырша жыры».
Музыкалық-ырғақты қимылдар.
Би қимылдарын, ойындағы музыкалық қимылдарды орындауға қызығушылық тудыру, марш сипатын ырғақты жүріспен беру, музыканың қимылдық сипатына қарай жеңіл, ырғақты жүгіру; музыканың ырғағын нақты бере отырып, қос аяқпен еркін және жеңіл секіру, қимылдарды музыкамен сәйкестендіре отырып, жүрелеп отыру. 
Е. Тиличеева «Марш», М.Старокадомский «Қысқы би»; Д. Шостакович «Марш», А. Мельникова «Жаса, елiм»; Д.Шостакович «Марш», А. Мельникова «Жаса, елiм», В. Моцарт «Қоңыраулар сыңғыры»; Н. Надененко «Адымдау және жүгіру», А. Бестібаев «Вальс», «Ай жарқырап тұр» (сылдырауықтарда ойнау); И. Гуммель «Жүгіру».
Балалар музыкалық аспаптарында ойнау.
Таныс әндерді орындауда балаларға арналған әртүрлі шулы музыкалық аспаптарды қолдану.
Ағаш қасықтармен қарапайым әуендерді ойнау.
Билер.
Әуеннің көңілді сипатын қабылдауға үйрету, музыканың кіріспесін ажырату, кіріспеден кейін қимылдарды бастау, музыканың сипатына сәйкес қимылдарды ауыстыру, би қимылдарының, билердің атауларын есте сақтау.

